**OPĆINA GRAČAC**

**raspisuje**

**JAVNI POZIV**

**za fizičke osobe za sufinanciranje energetske obnove**

**obiteljskih kuća u Općini Gračac u 2016. godini**

1. **Predmet Javnog poziva**

Predmet Javnog poziva je dodjela sredstava Općine Gračac za sufinanciranje mjera energetske obnove postojećih obiteljskih kuća na području Općine Gračac.

U smislu ovog Javnog poziva postojeća obiteljska kuća je postojeća građevina koja je:

* u cijelosti ili u kojoj je više od 50% bruto podne površine namijenjeno stanovanju;
* s najviše tri stambene jedinice ili građevinske bruto površine do 600 m2;
* izgrađena temeljem građevinske dozvole ili drugog odgovarajućeg akta sukladno Zakonu o gradnji

Sufinancirati će se sljedeće mjere energetske obnove :

1. zamjena postojeće ugradnjom nove vanjske stolarije i
2. povećanje toplinske zaštite ovojnice kućanstva;
3. ugradnja solarnih kolektora za dogrijavanje potrošne tople vode
4. ugradnju novog sustava s kotlom na drvnu sječku/pelete

Korisniku će se prema ovom Javnom pozivu dodijeliti iznos sufinanciranja od 5 % za opravdane troškove, odnosno do maksimalnog iznosa od 5.500,00 kuna po obiteljskoj kući.

1. **Korisnici sredstava**

Pravo na sufinanciranje imaju fizičke osobe koje imaju prebivalište i koji su vlasnici postojećih obiteljskih kuća iz točke 1. ovog Javnog poziva, na području Općine Gračac.

1. **Potrebna dokumentacija**

Podnositelji prijava na Javni poziv moraju priložiti:

* Potpisan prijavni obrazac (izvornik);
* Potpisana izjava o uvjetima Javnog poziva (izvornik);
* Potpisan Ugovor s Fondom (preslika) vezan za Javni poziv Fonda za zaštitu okoliša i energetsku učinkovitost objavljen dana 30. travnja 2015. godine za mjere navedene u točki 1. (preslika);
* ZK izvadak za postojeću obiteljsku kuću (preslika) ;
* Osobna iskaznica (preslika);
* Naslovnica izvješća o prvom energetskom pregledu obiteljske kuće (preslika).
1. **Dostavljanje prijava**

Prijave se dostavljaju u pisanom obliku, preporučeno s povratnicom ili izravno u pisarnicu Općine Gračac, u zatvorenoj omotnici s imenom i prezimenom ponuditelja te adresom ponuditelja, na adresu:

**Općina Gračac, Park sv. Jurja 1, 23 440 Gračac,** s naznakom**: „ENU-22-23/2015 “**

Rok za dostavu prijava je 30 (trideset) dana od dana objave Javnog poziva na web stranici Općine Gračac.

**Obrada i realizacija prihvaćenih prijava**

Pregled i ocjenjivanje pristiglih prijava provest će Jedinstveni upravni odjel Općine Gračac. Konačnu Odluku o odabiru korisnika sredstava donijet će Općinski načelnik Općine Gračac o čemu će podnositelji prijava biti pismeno obaviješteni u roku od 15 dana od dana zatvaranja Javnog poziva. Protiv Odluke o odabiru korisnika sredstava, sudionik Javnog poziva ne može podnijeti prigovor. Sredstva će se isplaćivati do iskorištenja. Prednost u ocjenjivanju davat će se prijavama s ranijim datum zaprimanja u Općini Gračac.

1. **Zahtjev za isplatom sredstava**

Korisnik sredstava, nakon realizacije usluge dobave, dopreme i ugradnje mjere EnU te izrade energetskog certifikata, Provoditelju Javnog poziva dostavlja ***Zahtjev za isplatom sredstava*** koji mora sadržavati sljedeću cjelovitu dokumentaciju:

* Potpisan Zahtjev za isplatu subvencije (izvornik)
* Račun izvođača radova (preslika);
* Energetski certifikat obiteljske kuće nakon provedenih mjera (preslika);
* Izvod s računa izvođača radova ili korisnika sredstava Fonda sa evidentiranom uplatom subvencije Fonda (preslika);
* Ugovor o cesiji (ako postoji, preslika).
* IBAN žiro računa korisnika sredstva

Navedenu dokumentaciju potrebno dostaviti najkasnije do **5. prosinca 2016.** godine u Jedinstveni upravni odjel Općine Gračac putem pisarnice Općine Gračac. Isplata sredstva Općine Gračac izvršit će se najkasnije do 31. prosinca 2016. godine na IBAN žiro računa korisnika sredstva. Nepotpuna dokumentacija kod isplate subvencije neće se razmatrati.

1. **Ostale Informacije**

Ovaj Javni poziv objavljen je na službenoj mrežnoj stranici Općine Gračac ([www.gracac.hr](http://www.gracac.hr)) dana 04. studenog 2016. godine. Dostavljanjem dokumentacije na ovaj Javni poziv, podnositelj prijave daje odobrenje Općini Gračac da osnovne podatke o podnositelju prijave i o ponuđenom projektu objavi na službenim internetskim stranicama te u drugim izvještajima.

Prijavitelji na Javni poziv nemaju pravo povrata dokumentacije predane na ovaj Javni poziv.

Sve dodatne informacije mogu se dobiti na e-mail: juo.gracac@zd.t-com.hr ili svjetlana.valjin@gracac.hr

KLASA: 351-01/16-01/10

URBROJ: 2198/31-01-16-2

Gračac, 04. studenog 2016. godine